Իսկ երբ հաջորդ օրը ՌԴ ԱԳՆ ներկայացուցիչը հայտարարեց, որ Պետդումայի մի խումբ պատգամավորներ ԱԳՆ-ին են դիմել 1921-ի Մոսկվայի պայմանագիրը չեղարկելու առաջարկով, եւ ԱԳՆ-ն սահմանված կարգով կուսումնասիրի ինչպես խնդիրը, այնպես էլ արված առաջարկները, նույնիսկ Հայաստանում շատերը գիտակցեցին, որ կատարվողն այնքան էլ շառլատանություն չէ: Գուցե զոնդաժ է: Բայց խնդիրն այն է, որ առաջին հայացքից շառլատանությունը եթե ընդամենը հինգ օրում արդեն զոնդաժի է նմանվել, երկու շաբաթից կարող է վերածվել գործընթացի: